Võistlus on juba päris vanade traditsioonidega ning koosneb umbes 500m pikkusest rajast. Esmalt tuleb lasta püstolist 8 lasku erinevatel kaugustel olevatesse märklehtedesse, seejärel joosta automaadi laskekohta ning tabada 10 jahilaskmise oranži taldrikut, selleks on kummaski salves 10 padrunit. Pärast taldrikute purustamist tuleb kiirelt sibada granaadiheite kaevikusse ning saata lendu 3 granaati. Peale seda kulgeb rada automaadi tiiru, kus  100m kauguselt tuleb lasta ära ülejäänud padrunid ning viimaseks ponnistuseks joosta 25m joonele ning lasta 8 lasku püstolist.